উনের চালে মার্কিন প্রেসিডেন্ট ডোনাল্ড ট্রাম্পও নাজেহাল। পরমাণু বোমা নিয়ে একের পর এক হুমকি দিয়ে যান উন। ট্রাম্পও নেমে পড়েন সে বাগ্‌যুদ্ধে। দুজনের লড়াই কুস্তি খেলার চেয়ে কম মজাদার নয়। উনকে নিয়ে যে যতই মজা করুক না কেন, তাঁর ক্ষমতা অস্বীকার করার উপায় নেই। দুজনের মন ভেজাতে চেষ্টাও কম হয়নি। দুজনের ঝগড়া নিয়ে মানুষের যত আগ্রহ ততই আগ্রহ দুজনের ভাব নিয়েও। তাই তো ১২ জুন সিঙ্গাপুরে অনুষ্ঠিত হতে যাওয়া দুজনের বৈঠক নিয়ে এত জল্পনা আর কল্পনা। উন আর ট্রাম্পের টাক-ঝাল-মিষ্টি সম্পর্ক, উনের পাগলামি কোনো গল্প বা সিনেমার চেয়ে কম আকর্ষণীয় নয় মানুষের কাছে।